钦定古今图书集成/理学汇编/文学典/第005卷 > 宋祁笔记 > 《文中险语》
## 钦定古今图书集成/理学汇编/文学典/第005卷 > 宋祁笔记 > 《文中险语》

柳子厚云：“嘻笑之怒，甚于裂眦；长歌之音，过于恸哭。”
刘梦得云：“骇机一发，浮谤如川。”信文之险语。韩退之
云：“妇顺夫旨，子严父诏。”又云：“耕于宽闲之野，钓于寂
寞之滨。”又曰：“持被入直，三省丁宁。顾婢子语，剌剌不
得休。”此等皆新语也。